**TÁJÉKOZTATÓ**

A téli rezsicsökkentés keretében folyósított egyszeri természetbeni támogatásról

A Kormány 1364/2018. (VII. 27.) Korm. határozatában döntött arról, hogy a téli rezsicsökkentésben korábban nem részesült, **a vezetékes gáz – vagy távfűtéstől eltérő fűtőanyagot felhasználó háztartások is** ***egyszeri természetbeni támogatásban részesüljenek*** a fűtési költségek viselésével összefüggésben.

A természetbeni támogatás igénybevételéhez **IGÉNYBEJELENTÉST** kell benyújtani egy erre a célra rendszeresített **formanyomtatványon**, amely a települések polgármesteri hivatalaiban érhető el.

Hivatkozott kormányhatározat értelmében **háztartásonként egy darab** igénybejelentés nyújtható be az érintett helyi önkormányzatnál **legkésőbb**

**2018. OKTÓBER 15. NAPJÁIG.**

***Háztartás:*** az egy lakásban **együtt lakó, ott bejelentett lakóhellyel vagy tartózkodási hellyel rendelkező** személyek közössége.

**Felhívom a tisztelt lakosság figyelmét, hogy a határidő elmulasztása jogvesztő!**

Az igénybejelentő nyilatkozaton rögzíteni szükséges **az igényelt fűtőanyag fajtáját**, amely később **NEM MÓDOSÍTHATÓ!** Feltétel, hogy az igénylő személynek az adott háztartás a bejelentett lakóhelye, vagy a bejelentett tartózkodási helye legyen.

Nem felel meg a feltételeknek az a háztartás, amely a téli rezsicsökkentés korábbi intézkedéseiben már részesült, azaz a ***földgázfogyasztás*** vonatkozásában a téli fogyasztási időszakban a fogyasztásnövekedés finanszírozását segítő juttatásban részesült lakossági fogyasztó vagy fogyasztói közösség, illetve a ***távhőszolgáltatás*** vonatkozásában a téli fogyasztási időszakban a fogyasztásnövekedés finanszírozását segítő árkompenzáció jóváírásban részesült lakossági fogyasztó.

**A kizárólag elektromos fűtési móddal rendelkező háztartások nem jogosultak az igénybejelentésre.**

Tájékoztatom továbbá a tisztelt lakosságot, hogy a benyújtott igénybejelentések vonatkozásában a BM Országos Katasztrófavédelmi Főigazgatóság adminisztratív vizsgálatot folytat le az igénybejelentésekkel összefüggésben, továbbá meghatalmazást ad a hivatásos katasztrófavédelmi szerv területi szervének, hogy szükség szerint további adatgyűjtést, valamint szúrópróba szerinti helyszíni vizsgálatot végezzen. A területi szerv a vizsgálatról adatlapot állít ki, amelyet megküld a vizsgált háztartás helye szerint érintett önkormányzat részére. Ha a vizsgálat eredményeként valószínűsíthető, hogy az igénybejelentő rosszhiszeműen járt el, az önkormányzat szabálysértési, vagy – minősítő körülmény fennállása esetén – büntetőeljárást kezdeményez.

A téli rezsicsökkentés keretében folyósított egyszeri természetbeni támogatás vonatkozásában **további információ kérhető** az **önkormányzati hivatalban (7717 Kölked, II. Lajos u. 12.)** személyesen Szőke Zoltánné igazgatási ügyintézőtől, telefonon a (69) 384-181 – es telefonszámon (12-es mellék) , továbbá e-mailben a szocialis@kolked.hu e-mail címen keresztül.

Kölked, 2018. augusztus 9.

**Tisztelettel:** **Zimmermann-né dr. Kovács Anikó s.k.**

  **Jegyző**